תקנות בתי הסוהר (תנאי מאסר)

{{ח:התחלה}}
{{ח:כותרת|תקנות בתי הסוהר (תנאי מאסר), התש״ע–2010}}

{{ח:פתיח-התחלה}}
{{ח:תיבה|ק״ת תש״ע, 1125|תקנות בתי הסוהר (תנאי מאסר)|https://olaw.org.il/takanot/takanot-6892.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת בתי הסוהר#סעיף 132|סעיף 132(14) ו־(17)}} {{ח:חיצוני|פקודת בתי הסוהר|לפקודת בתי הסוהר, התשל״ב–1971}} (להלן – הפקודה), אני מתקין תקנות אלה:

{{ח:מפריד}}
{{ח:הערה|לפי {{ח:חיצוני|https://fs.knesset.gov.il/18/law/18_lsr_301445.pdf|סעיף 3 לחוק לתיקון פקודת בתי הסוהר (מס׳ 42), התשע״ב–2012}} יראו תקנות אלו כאילו הותקנו לפי {{ח:חיצוני|פקודת בתי הסוהר#סעיף 11ב|סעיף 11ב לפקודה}}, ואין בתקנות שיותקנו לפי {{ח:חיצוני|פקודת בתי הסוהר#סעיף 11ב|אותו סעיף}} כדי לפגוע בתוקפן.}}
{{ח:סוגר}}
{{ח:מפריד}}

{{ח:סעיף|1|הגדרה}}
{{ח:ת}} בתקנות אלה, ”תא“ – תא בבית סוהר כמשמעותו {{ח:חיצוני|פקודת בתי הסוהר|בפקודה}}.

{{ח:סעיף|2|תנאי המאסר}}
{{ח:תת|(א)}} בתא יהיה חלון שיאפשר אוורור מן החוץ; בתא שאין בו חלון כאמור, יותקנו אמצעי אוורור חלופיים סבירים.
{{ח:תת|(ב)}} בתא יהיו שירותים וכיור; בין השירותים ובין חלק המגורים של התא תהיה הפרדה באופן שתישמר פרטיותו של האסיר; היתה בתא מקלחת, תהיה הפרדה כאמור גם בין המקלחת לחלק המגורים של התא.
{{ח:תת|(ג)}} לא היתה מקלחת בתא, יהיו במקום המאסר מקלחות במספר מספיק המאפשר מימוש זכות האסיר למקלחת במים חמים מדי יום ביומו.
{{ח:תת|(ד)}} מקלחת תהיה בנפרד מהשירותים.
{{ח:תת|(ה)}} בכל תא תהיה תאורה חשמלית שתאפשר, באופן סביר, קריאה.
{{ח:תת|(ו)}} בכל תא יותקנו שולחן, מושבים ומדפים לאחזקת חפצים אישיים של אסירים שהם זכאים להחזיקם על פי פקודות נציבות בתי הסוהר.
{{ח:תת|(ז)}} בכל תא יהיו לא יותר מארבע מיטות לאסירים.
{{ח:תת|(ח)}} השטח הממוצע לאסיר בתא לא יפחת מארבעה וחצי מטרים רבועים; חישוב השטח האמור יהיה לפי השטח שבין קירות התא, לרבות שטח השירותים, הכיור והמקלחת, ככל שישנה מקלחת בתא, ומחולק במספר המיטות שבתא.
{{ח:תת|(ט)}} במקום המאסר יותקנו תשתיות חשמל שיאפשרו שימוש במכשירים שונים שאסירים זכאים להחזיקם בתא לפי פקודת נציבות בתי הסוהר.

{{ח:סעיף|3|תנאי תברואה והיגיינה}}
{{ח:תת|(א)}} תא יסויד בהתאם לצורך ופעמיים בשנה לפחות; כל תא יחוטא ויודבר אחת לשנה לפחות או על פי הוראות רופא מקום המאסר; החיטוי וההדברה ייעשו באופן שלא יביא לפגיעה בבריאות האסיר.
{{ח:תת|(ב)}} מקום המאסר יספק לאסירים בכל תא אמצעים וחומרי ניקיון בכמות הדרושה לשם שמירה על ניקיון התא.
{{ח:תת|(ג)}} כל אסיר חייב בניקיון ובסידור התא על פי הסדרים שייקבעו בנוהלי מקום המאסר.

{{ח:סעיף|4|אמצעים לשימושו האישי של האסיר}}
{{ח:תת|(א)}} לאסיר יסופקו, לשימושו האישי במקום המאסר, מיטה, מזרן ושמיכות נקיות.
{{ח:תת|(ב)}} שמיכות האסירים יכובסו או יוחלפו בתדירות שתבטיח את ניקיונן.
{{ח:תת|(ג)}} לאסיר יסופקו סבון ונייר טואלט בכמות סבירה לשימוש אישי.

{{ח:סעיף|5|מזון}}
{{ח:תת|(א)}} אסיר זכאי לקבל שלוש ארוחות ביום לפחות, בשעות שיקבע מפקד בית הסוהר; הארוחות יהיו מורכבות ממזון בכמות ובהרכב הנדרשים לשם שמירה על בריאות האסיר.
{{ח:תת|(ב)}} אסיר הנזקק למזון מיוחד מטעמי בריאות על פי אישור רופא של שירות בתי הסוהר או מטעמי דת לפי פקודות השירות יהיה זכאי לקבל מזון כאמור.
{{ח:ת}} לעניין תקנה זו, ”פקודות השירות“ – פקודות השירות מכוח סמכות הנציב {{ח:חיצוני|פקודת בתי הסוהר#סעיף 80א|בסעיף 80א(ב) לפקודה}}.

{{ח:סעיף|6|זכות להליכה יומית}}
{{ח:תת|(א)}} אסיר זכאי במשך שעה, מדי יום ביומו, בשעות היום, להליכה באוויר הפתוח במקום המאסר; ואולם אסיר שהוטל עליו עונש בידוד לפי {{ח:חיצוני|פקודת בתי הסוהר#סעיף 58|סעיף 58 לפקודה}}, לא יהיה זכאי להליכה יומית במשך תקופת הבידוד שהוטלה עליו.
{{ח:תת|(ב)}} מפקד בית סוהר רשאי להגביל את זכותו של אסיר להליכה יומית מטעמים של שמירה על שלומו של האסיר; הוגבלה זכותו של אסיר כאמור, הוא יהיה זכאי לצאת להליכה יומית באוויר הפתוח במשך שעה לפחות פעם בחמישה ימים.

{{ח:סעיף|7|תחילה}}
{{ח:ת}} תחילתן של תקנות אלה 30 ימים מיום פרסומן (להלן – יום התחילה).

{{ח:סעיף|8|תחולה}}
{{ח:תת|(א)}} תקנות אלה יחולו על בנייה קבועה; בתקנה זו, ”בנייה קבועה“ – מבנה שלא ניתן לניידו ממקום למקום.
{{ח:תת|(ב)}} {{ח:פנימי|סעיף 2|תקנות משנה (ד), (ו) עד (ח) בתקנה 2}}, יחולו על מקומות מאסר שתכנון בנייתם החל לאחר יום התחילה, וככל הניתן גם על תכנון השיפוץ של מקומות מאסר קיימים.
{{ח:תת|(ג)}} לגבי תא מאסר שמוחזק בו אסיר שהוטל עליו עונש בידוד לפי {{ח:חיצוני|פקודת בתי הסוהר#סעיף 58|סעיף 58 לפקודה}}, או תא שמוחזק בו אסיר שהוגדר בסיכון אובדני על ידי גורמי טיפול בשירות בתי הסוהר לפי פקודות נציבות בתי הסוהר, יחולו תקנות אלה בשינויים המפורטים להלן:
{{ח:תתת|(1)}} {{ח:פנימי|סעיף 2|תקנות משנה (ב), (ו) ו־(ט) בתקנה 2}} – לא יחולו;
{{ח:תתת|(2)}} לא היו בתא שירותים וכיור, יינתנו לאסיר מים לשימוש אישי לפי בקשתו, ויתאפשר לאסיר לצאת מתא המאסר לשירותים ככל הנדרש.

{{ח:חתימות|י״ט באייר התש״ע (3 במאי 2010)}}
* '''יצחק אהרונוביץ׳'''
השר לביטחון הפנים
{{ח:סוגר}}
{{ח:סוף}}
[[קטגוריה:בוט חוקים]]